钦定古今图书集成/方舆汇编/职方典/第1063卷 > 《建阳县造城记》林玭
## 钦定古今图书集成/方舆汇编/职方典/第1063卷 > 《建阳县造城记》林玭

建阳故有城，在邑治西隅。《县志》云：“闽粤王筑以拒汉，
下瞰大溪，名为大潭城。”岁久倾圮，历唐、宋抵元，陈友
定据闽时，因大潭故址筑城，西北跨山，东南临溪，立
为四门：东景阳，西景肃，南景舒，北驻节。永乐丙申秋，
洪涛冲溃激啮，荡为墟土，惟存南北二门。《弘治纪元》，
博罗张侯津广汉，以进士出宰斯邑，始至仁以恤孤
“惸，威以慑奸宄，公以调赋役，勤以举废坠，事无钜细，
苟可以致吾力者，知无不为。”会有诏“天下州县各筑
城堡，此我圣天子抚兹太平熙洽之运，忧深思远，盖
欲保安黎庶，而绵亿万年无疆之基也。”侯方诹众建
立间，适处州景宁矿贼吴泰儿等率众几二千，流劫
浦城、政和诸邑，民财公帑滋蔓，将及建阳。至劳朝廷
轸念，敕闽浙守臣剿之。候召募民兵，朝夕训练，豫为
之防。寇至界，相与戒饬曰：“彼邑有贤令，民乐为用，吾
侪未可轻犯其境。”遂遁去。邑士民德侯之惠，私相计
曰：“吾邑僻处山谷，其间寇敓相凌噬者，不能保其必
无。今吾庶民小子，得免锋镝之惨者，张侯之力也。使
继张而令者，皆如今日之张侯，保全吾邑，斯城可无
筑也。或者不能，吾邑无城，何以自保？”乃以建城之议
请于侯，为达诸台省，倡邑中笃谊之士捐赀伐石、范
砖，建垣堵雉堞。周围一千一百二十八丈，高二丈五
寸，仍旧名。辟四大门。又立小水门二，曰永安、永宁门。
各置楼如干楹，岁点民兵守之，兼司晨昏启闭之任。
凡可以为民经久计者，纤悉区画咸有法，费省而事
易集。始于某年某月某日，讫工于某年某月某日。盖
侯为人隽敏而疏达，清谨而详练，悉意为民，故用民
力而民莫知其劳，赋民财而民不以为费。予适有滇
南之命，道出建溪，耆彦某等丐文纪其事。《传》曰：“王公
设险以守其国。”夫险固可恃，民心甚于城“郭山谿之
险，尤国家所恃以为安。建阳为有宋诸先正讲道之
邦，亲上死长之俗犹有存者，前此固未尝有城也。以
张侯为之倡，而民心翕然向义，彊寇不敢入其界。使
抚之不当其道，御之不惬其意，则邑门内外皆吾仇
敌，虽有金城汤池，谁与守哉？”余故为文纪侯之德，并
以告诸其来者。